Déryné Fesztivál

Déryné Társulat: Szemet Szemért
2023-07-19 19:00 UTC | Művelődési Központ, Táncsics tér 3., Sátoraljaújhely, 3980, Magyarország

Felolvasó színház: Déryné Társulat - Heltai Jenő: A tündérlaki lányok
2023-07-20 16:30 | Művelődési Központ, Táncsics tér 3., Sátoraljaújhely, 3980, Magyarország

Kaláka
2023-07-20 18:00 | Borterasz
A Kaláka együttes 1969-ben alakult Budapesten. Verseket énekelnek. Muzsikájuk sokszínű, és a versekből következően sokstílusú. Az egyéni hangzást a négy énekhang, a klasszikus és népi hangszerek együttes játéka adja.
Az Kaláka együttes tagjai és hangszereik:
Becze Gábor: nagybőgő, gitár
Gryllus Dániel: furulyák, citera, pánsíp, klarinét, tárogató
Gryllus Vilmos: cselló, gitár, charango, koboz, doromb
Radványi Balázs:mandolin, 12 húros gitár, ukulele, cuatro, brácsa, kalimba
Költészet és zene: Dalok régi és mai, magyar (közöttük számos határainkon túl élő) és más nemzetiségű költő versére. A Kaláka 30 lemezt jelentett meg dalainak száma kb. 1300.
Filmzene: A „Magyar népmesék” c. világszerte bemutatott, immár száz epizódból álló sorozat zenéi, „Magyar mondák”, „Mesék Mátyás királyról” stb. Filmzenéikért a 14. Kecskeméti Animációs Filmfesztiválon (2019) életműdíjat kaptak.
Gyerekeknek szóló koncertek: A Kaláka-koncerteken a gyerekek nem csak hallgatói, hanem résztvevői is az előadásnak. Mivel a muzsikusok mind a Kodály Zoltán koncepciója szerint tanító, híres Lórántffy zenei általános iskolába jártak, e zenei nevelés igazolói és tudatos használói. A hangversenyeken a bemutatják különleges hangszereiket. Turnéik során más anyanyelvű gyerekek körében is nagy sikerrel játszanak.
Külföldi turnék, folkfesztiválok, költészeti fesztiválok: Argentína, Ausztrália, Ausztria, Belgium, Bosznia-Hercegovina, Brazília, Bulgária, Chile, Csehország, Csehszlovákia, Dánia, Dél-Korea, Észtország, Finnország, Franciaország, Hollandia, Horvátország, India, Japán, Jugoszlávia, Kanada, Kolumbia, Lengyelország, Mongólia, Nagy Britannia, NDK, Németország, NSZK, Norvégia, Olaszország, Oroszország, Portugália, Románia, Svájc, Svédország, Szovjetunió, Szlovákia, Szlovénia, Szerbia, Tajvan, Törökország, Ukrajna, Uruguay, USA
A Kaláka együttes 2000. március 15-én, 30 éves jubileuma alkalmából Kossuth-díjat kapott, 2004-ben Prima Primissima kitüntetést, 2014-ben Magyar Örökség Díjat, 2020-ban másodszor is Kossuth-díjat.
A Kaláka együttes

Fabók Mancsi Bábszínháza: Azért a kis bolondságért
2023-07-20 18:00 | THEATER WAGEN

Tárkány Művek
2023-07-20 19:00 | Borterasz
Tárkány Művek 2023. BIO
A Tárkány Művek zenéje a táncházmozgalom körüli zenei közegből nőtt ki, magába olvasztva a magyar jazz, beat és pop azon áramlatait, amelyek már korábban is összefonódva fejlődtek együtt, ez a különleges zenei világ csak itt, Magyarországon születhetett meg.
A Junior Prima díjas Tárkány Művek Tárkány-Kovács Bálint cimbalomművész és dalszerző alapította, így a Tárkány dalokat, szövegeket, átdolgozásokat ő szerzi. A megvalósításban zenésztársai segítenek: Fekete Borbála és Viszkeleti Júlia csodálatos énekével, Rónai Zsolt virtuóz és érzékeny gitárjátékával, Fekete Márton és Molnár Péter lendületes brácsa és bőgő kíséretükkel. A cimbalom, brácsa, bőgő triója a népi vonós bandák hangzását idézi, de a gitár ezt dzsesszes, blues-os hangulatokkal átszínezi. Bori a népdalok finom hajlításait és a popzenei ritmizálást természetesen ötvözi, Júlia és Bálint kórusával kiegészülve igazi vocal group hangzás jön létre, amely egészen különlegessé teszi a zenekart a hazai világzenei produkciók között.
Bálint dalszövegei többnyire líraiak, édes-keserűek, olykor filozofikusak, kontemplatívak. A saját szövegek keverednek a gyönyörű népköltésekkel, és magyar költők remekeivel. Ady Endre, József Attila, Babits Mihály, Lackfi János, Pilinszky János és mások versei jellennek meg dalaikban.
Bálint dalai hol népzenei témákat vegyítenek jazz, blues vagy pop elemekkel, hol fordítva, egy-egy jazz vagy pop dalt dolgoznak át népzenei eszközökkel. Saját eredeti dalai is ezeket a zenei hatásokat tükrözik. A dalok játékosak, szellemesek, hangzásuk többnyire áttetsző, letisztult, az improvizáció különösen a hangszeres szólistáknál meghatározó.
A zenekar 12 éves fennállása alatt eddig 5 nagylemezt készített. Lemezein és koncertjein csodálatos művészekkel működött együtt, akiknek sokszínű szakmai háttere jól körül rajzolja a zenekar zenei forrásvidékét. Dresch Mihály dzsesszzenésszel számos koncert után egy közös lemezt készítettek Őszi vázlatok címmel. Szörényi Leventével és Szvorák Katalinnal is készült közös lemez, Levente dalainak átdolgozásaiból. Néhány kiemelkedő zenész, akivel a zenekar együtt dolgozhatott: Szirtes Edina „Mókus” hegedűművész, dalszerző; Pál István „Szalonna” a Magyar Állami Népi Együttes prímása és művészeti vezetője; Tcha Limberger szintó cigány énekes, hegedű- és gitárművész; Miklósa Erika operaénekes; Fehér Balázs a Carbonfools énekese; a Modern Art Orchestra big band és még sokan mások.
A zenekar gyakori föllépője a hazai fesztiváloknak, többek között a Sziget, Volt, Művészetek Völgye, SZIN, Somló Hangja, Fonó Folk Feszt, Budapest Ritmo, POSZT, Budavári Borfesztivál stb. Emellett fölléptek olyan kiemelt helyszíneken, mint: MÜPA, Országház, Operaház, Vígszínház, Kongresszusi Központ, Aréna, Főnix Csarnok stb. Gyerekeknek is rendszeresen tartanak előadásokat, a korosztálynak megfelelő kiegészítőkkel. Céges rendezvényeken, ünnepségeken és más nagyobb magánrendezvényeken is rendszeresen muzsikálnak. Magyarországon kívül rendszeresen föllépnek Romániában, Szlovákiában, Lengyelországban, Ausztriában, Szerbiában.

Forrás Néptáncegyüttes: MESTERMUNKA
2023-07-20 20:30 | Völgyszínház

Csík Zenekar
2023-07-20 22:00 | Borterasz
Kevés zenekar mondhatja el magáról, hogy már 30 éve töretlen erővel, az idő, a divatok múlásával nem törődve, a nehézségeket leküzdve, a sikereket ügyesen kezelve létezik és dolgozik.
Nos, ez a Csík Zenekar.
Jövőbeli műsorainkban a közönségünk által szeretett igényes, sokszínű zenei világunkat visszük tovább az új dalainkban, miközben megidézzük azokat a régi szép összeállításokat is, amelyek nemcsak a mi szívünkben, a közönségünk lelkében, hanem az utóbbi évtizedek magyar zenei palettáján is nyomot hagytak végérvényesen.

http://csikband.hu/a-zenekarrol/

Déryné Ifjasszony tévéjáték
2023-07-21 13:30 - 14:00 | Művelődési Központ, Táncsics tér 3., Sátoraljaújhely, 3980, Magyarország

Fabók Mancsi Bábszínháza: A halhatatlanság országa
2023-07-21 15:00, 2023-07-22 15:00 | THEATER WAGEN

“Egész uton haza felé” - Petőfi vándorlásai című kiállítás
2023-07-21 16:00 | Széphalom

Petőfi Percei: Havasi Péter és Janka Barnabás előadása
2023-07-21 17:00 | Széphalom

Debreceni Gitárkvartett Papp Sándor
2023-07-21 17:00 | Zsólyomkai Pincesor

Dánielfy
2023-07-21 18:00 | Borterasz

Swing Girls
2023-07-21 19:00 | Borterasz

Várudvari Nyári Színház: ISTVÁN, A KIRÁLY
2023-07-21 20:30 | Völgyszínház

Nyíri: Azért a kis bolondságért
2023-07-21 20:30 | THEATER WAGEN

Budapest Jazz Orchestra
2023-07-21 22:00 | Borterasz
Az 1998-ban megalakult Budapest Jazz Orchestra Magyarország első professzionális big band-je. A zenekar dinamikus fejlődése során mára a kortárs zene világszinten is elismert reprezentálójává nőtte ki magát.
A Budapest Jazz Orchestra küldetése a kortárs jazz, big band zene művelése mellett ápolni a kapcsolatot a műfaj gyökereivel, és közkinccsé tenni annak értékeit, szakmai tapasztalatait pedig tovább adni a fiatal muzsikus generációnak. Céljának, feladatának tartja az improvizatív és kortárs műfajok, a magyar zenekultúra honi és nemzetközi interpretálását, a magyar művészeti értékek magas szinten történő képviseletét.
A Budapest Jazz Orchestra produkcióiban – a hagyományos big band műfajából kiindulva – végigkísérte a jazz fejlődését a ’20- as évektő a mai kortárs jazz-ig. Az elmúlt években olyan nagyságokkal koncertezett együtt az Egyesült Államokból, mint George Duke, Joe Lovano, Peter Erskine, Jane Monheit, Ken Peplowski.
Ősbemutatók tekintetében a koncertek célja bemutatni a Budapest Jazz Orchestra tagjainak és más kortárs szerzőknek műveit és hangszereléseit, pl.: Oláh Kálmán, Szakcsi Lakatos Béla, Csejtei Ákos, Hárs Viktor, Binder Károly, Vukán György, a zenekarból Hofecker Dániel, Mester Dániel. Olyan könnyűzenei koncert tematikákat tart műsorán, melynek meghatározó alakjai Szörényi Levente, Horváth Charlie, Tóth Vera, Wolf Kati, Kocsis Tibor, Poják Lilla.
A Budapest Jazz Orchestra muzsikusai nem csak professzionális jazz muzsikusok, de többen közülük jelentős hazai eMeRTon illetve Artisjus díjakkal elismert művész is.
A Budapest Jazz Orchestra állandó résztvevője a hazai és külföldi jazz fesztiváloknak: az egyetlen magyar big band, amely meghívást kapott a legrangosabb fesztiválokra, továbbá kiemelkedő hazai művészeti fesztiválok állandó résztvevője.
A BJO munkássága során – a hazai jazz együttesek között egyedülálló módon – számos világsztárral dolgozott együtt, mely által a BJO nemzetközileg is elismert big band-dé vált.
A zenekar tagjai:
Szaxofon – Kollmann Gábor, Mester Dániel, Zana Zoltán, Vidákovics Izsák, Varga György
Harsona – Schreck Ferenc, Skerlecz Gábor, Kasza Nándor, Nagy Viktor Dániel
Trombita – Tulkán Péter, Táborszki Bence, Koós-Hutás Áron, Pecze Balázs
Zongora – Juhász Attila, Gitár – Birta Miklós, Nagybőgő – Hárs, Dob – Serei Dániel

Kenderkóc Népi Játszóház
2023-07-22 10:00 - 18:00 | Széphalom

Kerekítő mondókázó
2023-07-22 11:00 - 11:45 | Széphalom

Felolvasó színház: Déryné Társulat – Az ördög aranyhajszála (Mesejáték a Grimm testvérek azonos című meséje nyomán)
2023-07-22 11:00 - 12:00 | Széphalom

Bab Társulat: Három kívánság
2023-07-22 12:00 - 12:50 | Széphalom

Csodaliget Lakói - kreatív zenei playshop
2023-07-22 14:00 - 18:00 | Széphalom

Naninski és Figaro: Repülő akrobaták
2023-07-22 16:00 - 16:30 | Széphalom

Akusztikus koncert a legnagyobb magyar slágerekkel Nagy Szilárd és Réthy Zsazsa
2023-07-22 17:00 | Zsólyomkai Pincesor

Mihályi Réka: Masni és Pocó - gyerekműsor bábokkal
2023-07-22 17:00 - 17:50 | Széphalom

Kelet Brass Band
2023-07-22 18:00 | Borterasz
Kelet Brass Band saját dalain kívül, örökzöldeket és mai modern slágereket szólaltat meg különleges hangszereiken.
Ezeket az átiratokat olyan sajátos és egyedi köntösbe öltöztetik, ami felejthetetlen élményt nyújt a hallgatóságnak!
A hat főből álló formáció több országos és nemzetközi utcazene verseny első helyezését és közönségdíját tudhatja magáénak. A fiúk nem csak az utcán, hanem a színpadon is remekül teljesítenek, így több fesztivál nagyszínpadán találkozhattunk már velük.
Kirívó show műsorukat hatalmas érdeklődéssel fogadták Szlovákiában, Romániában, Ausztriában, Hollandiában és Belgiumban is.
A látványosság és a jó hangulat garantált!

Aurevoir.
2023-07-22 19:00 | Borterasz
Az Aurevoir. zsámbéki és zsámbék környéki fiatalokból álló ethno-beat zenekar. 2015 márciusában hattagú együttesként kezdték pályafutásukat, a felállás többszöri változását követően jelenleg nyolc zenész alkotja a zenekart. A kezdetektől fogva arra törekedtek, hogy magukat, illetve zenéjüket ne szorítsák szigorúan meghatározott műfaji keretek közé; az ethno-beat mint műfajmegnevezés arra utal, hogy leginkább a Kárpát-medence népzenéje és az angolszász beat-folk hatásai köszönnek vissza dalaikban, e műfajok hatottak leginkább alkotó tevékenységükre, legfőbb példaképeik a táncházmozgalom és a beatmozgalom jeles képviselői. Zenéjükben koncepciózusan jelen van a sokszínűség; ahogyan a magyar, cigány, ír és délszláv népzene motívumai és az 1960-as évek beatzenéje, úgy a francia kávéházi sanzonok világa és a régi reneszánsz, barokk zene egyaránt alapul szolgál dalaikhoz. A zenekar neve (“a viszontlátásra!”) arra enged következtetni, hogy a könnyűzenében a konkrét, egymástól élesen elválasztható stílusok ma már nem figyelhetők meg, a könnyűzenei alkotások egyre inkább ezen stílusok keveredésének eredményeként keletkeznek. Az Aurevoir. elköszön a régi korszaktól, ezzel együtt pedig nyit az új felé, melyben ugyanakkor visszaköszönnek a korábban kialakult zenei stílusok.

Déryné Társulat: LOVAGIAS ÜGY
2023-07-22 20:30 | Völgyszínház

Alsóberecki: Azért a kis bolondságért
2023-07-22 20:30 | THEATER WAGEN
